JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraeli 75. sünnipäev
Vägivaldsused lõppesid vaherahuga
Arheoloogiline leid Iisraeli rannikul
Eelmisel esmaspäeval, 15. mail,
tähistas Iisrael oma kaasaegse riigi 75. aastapäeva.
Samas kontekstis väljastati päeva mälestuseks ka juubeliraha
kolmes erinevas versioonis - kuld-, hõbe ja pronksmündina.
David Ben Gurioni loetud Iseseisvusdeklaratsiooni
viimane lause kõlas: "Usaldades Kõikvõimast,
ratifitseerime meie, allakirjutanud, selle deklaratsiooni
oma riigi vahevalitsuse istungil, oma kodumaa pinnal,
Tel Avivi linnas, tänasel sabatiõhtul,
iijarikuu viiendal päeval 5708. aastal, 14. mail 1948.
Kohe pärast südaööd algas Iisraeli riigi iseseisev eksistents,
mille muutsid küsitavaks kohe ja ka hiljem
peaaegu kõik regiooni islamiriigid.
Iisrael pole saanud tänaseni tähistada ühtki sõjatut päeva,
sest isegi täna on riik ametlikult sõjajalal vähemalt kahe riigiga -
Liibanoni ja Süüriaga.
Rahulepingud on sõlmitud Egiptuse ja Jordaaniaga,
diplomaatiliselt on üksteist tunnustatud Bahraini,
Araabia Ühendemiraatide ja Marokoga.
Võimalikku tunnustamist oodatakse veel mõningailt araabiamaadelt.
Ligi nädala kestnud vägivaldsused
Iisraeli armee ja Gazast tegutseva Palestiina Islamidžihaadi PIJ vahel
näivad olevat lõppenud, vähemalt neid uudiseid kirjutades,
seni kehtiva relvarahuga.
Ulatuselt olid lahingud pretsedenditud just nende kahe osapoole vahel,
sest Gazat muidu valitsev Hamas ei osalenud üldse, kuigi seda oodati.
Kõik algas sellest, kui Iisrael tappis umbes nädala eest
täppisrünnakuga kolm Džihaadi tippjuhti Gazas,
misjärel PIJ käivitas kättemaksurünnakud,
tulistades Iisraeli üle saja raketi,
millele Iisraeli armee omakorda vastas.
Kokku tulistas PIJ
üle nädala kestnud vaenutegevuse ajal Iisraeli poole
ligi 1500 raketti, millest piiri ületas üle 1100 raketi
ja ülejäänud 300 plahvatasid Gaza piirides.
Iisraeli armee hävitas omakorda ca 400 erinevat objekti Gaza sektoris,
enamik neist olid raketiplatvormid, kuid ka relvaladusid, tunneleid
ning PIJ juhtimiskeskusi ja juhtide kodusid.
Erinevate rünnakute tulemusel hukkus ca 40 palestiinlast,
nende seas vähemalt kuus PIJ tippjuhtkonna liiget.
Iisraelis hukkus kaks inimest.
Lisaks oli mõlemal pool hulganisti vigastatuid
ja erinevat materiaalset kahju.
Enim tähelepanu vägivaldsuste ajal tekitas see,
et Gazat muidu valitsev Hamas ei osalenud neis üldse,
kuigi PIJ seda ootas ja selleks oli valmis ka Iisraeli armee.
See on omakorda tekitanud küsimusi,
kas Hamas on rahunenud või ei julgenud osaleda,
kuigi on muidu ähvardanud peaaegu pidevalt Iisraeli hävitada.
Ka Hamasi Liibanonist tegutsev rakk ei käivitanud raketituld Põhja-Iisraeli,
kuigi neil on seal väidetavalt mitusada Iraanist saadetud raketti.
Luureallikate hinnangul hoidis Liibanoni armee ära
vägivaldsuste alustamise Iisraeli suunas,
sest riigi majandus on kriisis ja Iisraeli võimalikud vasturünnakud
võivad viia Liibanoni valitsuse kokkuvarisemiseni.
Üks Gaza tsiviilelanik tegi avalduse Iisraeli kanalile YT News,
väites, et nad tahavad vaid tööd teha, elatist teenida ja peresid ülal pidada.
Keegi seal ei taha sõda, isegi Hamas on rahunenud.
Hoolimata ulatuslikest kaotustest
kuulutas PIJ mingisuguse tundmatu loogika põhjal,
et võitis sõja sionistliku vaenlase vastu.
Gaza vaherahu pandi proovile
igaaastase Jeruusalemma Päeva lipuparaadi ajal,
mis toimus kahe päeva eest.
Relvarahus kaheldi juba vahetult selle kokkulepitud algusaja järel,
sest PIJ tulistas veel pool tundi pärast selle algust Iisraeli 35 raketti.
Iisrael oli aktsepteerinud relvarahu
oma Shield & Arrow ehk Kilp ja Nool nimelise operatsiooni nimel,
kuid ainult siis, kui Džihaad seda toetab.
Nii vastas Iisraeli armee esimesele rikkumisele
õhurünnakuga terrorirühmituse raketivarude pihta.
Pärast seda intsidenti
olukord Gaza rindel põhimõtteliselt rahunes,
sest sektorit valitsev Hamas, kes konflikti ei sekkunud,
andis PIJ-le ametliku käsu
naasta tavarutiini juurde kohe järgmisel päeval.
Iisraeli valitsus on seni vaikinud
EL-i eelmise nädala esmaspäeval tehtud otsuse suhtes
tühistada planeeritud Euroopa-päeva vastuvõtt Tel Avivis,
et vältida paremäärmusliku riikliku julgeoleku ministri
Itamar Ben Gviri sõnavõttu üritusel.
Liidu esindaja ütles avalduses:
"Kahjuks oleme tänavu otsustanud tühistada diplomaatilise vastuvõtu,
kuna ei taha pakkuda platvormi neile,
kelle nägemused on konfliktis EL-i kaitstud väärtustega."
Üritusega tegelenud Iisraeli diplomaatametnikud ütlesid,
kuigi ebaametlikult, et olid ülivihased selle peale,
et Iisraeli valitsuse sekretär
määras selle rohkesti tülisid tekitanud ministri Itamar Ben Gviri
mainitud Euroopa-päeva vastuvõtul Iisraeli-poolset kõnet pidama.
Välisministeerium ja peaministribüroo
ei teinud juhtumi kohta muid ametlikke avaldusi peale selle,
et protokolli tõttu polnud võimalik Ben-Gviri asendada,
kui ta ise poleks otsustanud loobuda. Sama protokolli tõttu
polnud ka peaministril võimalust teda ülesande täitmisest eemaldada.
Vasakpoolne ajaleht Haaretz tsiteeris Iisraeli tippametnikku,
kes ütles, et juhtum oli rumal kriis, mida oleks saanud kergesti vältida,
kui valitsuse sekretär Yossi Fuchs poleks otsustanud
lisada minister Ben-Gviri valitsuse ametlikuks esindajaks.
Pea kogu 1. poolaasta vältel
on valitsuse ja peaminister Netanyahu toetusnumbrid languses olnud.
Islamidžihaadi poolt Gazast käivitatud vägivaldsused
ning eriti Iisraeli armee kiired ja tõhusad vasturünnakud
on olnud peamiseks põhjuseks toetuse uuele tõusule.
Kanalite 12 ja 13 ning Kan Raadio nädala eest korraldatud küsitluse järgi
läheb Likudil praegu palju paremini,
kui paljudes viimase aja arvamusküsitlustes.
Partei ja selle praegused koalitsioonipartnerid
jääksid siiski veel allapoole valitsuse moodustamiseks vajalikku toetust.
Peaministri toetus on aga oluliselt kasvanud,
sest veel kahe nädala eest oli opositsioonijuht Benny Gantz
ülivõrdeliselt populaarsem peaministrikandidaat
kui praegune Benjamin Netanyahu.
Mainitud meediakanalite teatel
peab 38% rahvast praegu Netanyahut paremaks peaministriks
kui Benny Gantzi, kelle toetus oli vaid veidi madalam,
kuid vahe meeste vahel vähenes siiski üle 10 protsendi.
Teise teema juurde. Netanya põhjarannikult
leiti uppunud kaubalaevalt haruldane last
1800-aastaste marmoresemetega.
Antud meretranspordisündmus toimus Rooma ajal,
kuid lasti vedanud kaubalaev sõitis tormis karile
ja uppus ca 200 meetri kaugusel rannikult, Beit Yanai juures.
Laev oli üsna suur, sest esemete suuruse järgi otsustades
suutis see kanda vähemalt 200-tonnist lasti.
Laeval oli suuri marmoresemeid,
erievate taimekujutistega kaunistatud Korintose-aegsed sambaid,
osaliselt raiutud tollaste sündmuste kujutisi originaalseisundis
ja suuri, ca 6-meetrieseid marmorist sambapalke.
Mainitud esemete lähtekohaks oli kas Korintose-aegne Kreeka
või potentsiaalselt mingi kunagi Türgis tuntud marmorikaevandus.
Esemed olid väga hinnalised
ja marmori esteetika oli antiikmaailmas äärmiselt nõutud.
Näiteks Kaisareas tehti hooned Rooma ajal kohalikust kivist,
kuid kaeti krohviga, mördi-sarnase seguga,
nii et nad näeksid välja nagu marmor, tõdes Kobi Shavit,
kes on Iisraeli Muinsuskaitseameti merearheoloogia osakonna juht.
Mainitud iidse aarde leidis harrastussukeldaja
ja see viib selleni, et Iisraeli Merearheoloogia Amet
käivitab piirkonnas ulatuslikud kaevetööd
kogu laeval olnud ülejäänud võimaliku lasti leidmiseks.
Välisminister Eli Cohen tegi eelmisel esmaspäeval
esimese Iisraeli ministri visiidi Rootsi pärast 20-aastast pausi.
Visiit järgnes Jeruusalemma ja Stockholmi suhete soojenemisele
viimaste kümnendite pingete järel.
Eli Cohen kohtus Rootsis riigi välisministri Tobias Billströmiga
ning õhutas jätkuvalt soojendama riikide valitsuste ärielu
ja juudi diasporaa suhteid.
"Avame uue lehekülje Iisraeli-Rootsi suhetes pärast neid aastaid,
kui Rootsi oli Iisraeli suhtes veel väga kriitiline," ütles Cohen.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee